Hi ha una cosa en la qual tothom està d’acord: el tractat TTIP que actualment negocien la UE i els EUA canviarà la manera de viure de més de 800 milions de persones. És justament per […]

Hi ha una cosa en la qual tothom està d’acord: el tractat TTIP que actualment negocien la UE i els EUA canviarà la manera de viure de més de 800 milions de persones. És justament per això que sobta l’enorme silenci mediàtic que envolta aquestes negociacions iniciades el 2013 per aconseguir aprovar aquest acord comercial i d’inversions massiu, el més important intent fins ara. Els moviments contraris al TTIP –cada dia més nombrosos i cada dia més ben organitzats– veuen en aquest silenci mediàtic la confirmació del problema fonamental del TTIP, que s’està negociant el futur de la ciutadania d’esquenes a la ciutadania. A cafèambllet creiem que, per la seva importància, és imprescindible que hi hagi un debat profund sobre el TTIP i les seves implicacions. Per això, i amb l’objectiu de contribuir a aquest debat, dediquem aquesta novena edició a donar elements que puguin aportar llum sobre un TTIP fins ara envoltat d’opacitat i silenci mediàtic.